बुजुर्ग सहित 18 बकरियां सतलुज में बही; दर्जनों गाड़ियां क्षतिग्रस्त, हवा में लटकी बस
Himachal Pradesh Weather Forecast Update; What is the current monsoon rainfall update in Himachal Pradesh? हिमाचल में मानसून की एंट्री से पहले ही बारिश ने कहर बरपाना शुरू कर दिया है। प्रदेश के अधिकांश क्षेत्रों बीती रात से ही मूसलाधार बारिश हो रही है। शिमला में भी रातभर बारिश के बाद नालों में अचानक पानी आने से सारा मलबा सड़कों
हिमाचल में मानसून की एंट्री से पहले ही बारिश ने कहर बरपाया है। प्रदेश के अधिकांश क्षेत्रों में बीती रात से ही मूसलाधार बारिश हो रही है। मंडी जिले की सलापड पंचायत के सीयू गांव में 80 वर्षीय बुजुर्ग सौजू राम और उसकी 18 बकरियां सतलुज नदी के बहाव में बग गईं। वर्ल्ड हेरिटेज रेलवे ट्रैक कालका-शिमला पर कोटी, जाबली, सनवारा, धर्मपुर में लैंडस्लाइड हो गया। इससे दोपहर तक की सभी ट्रेनें रद्द करनी पड़ीं।
उधर, कीरतपुर-मनाली फोरलेन पर भी जगह-जगह लैंडस्लाइड हुआ। पंडोह में NH डेढ़ घंटा बंद रहा। इससे फोरलेन पर लंबा ट्रैफिक जाम लग गया। प्रदेश में एक एनएच सहित 20 सड़कें बंद हो गईं। भारी बारिश के कारण राजगढ़-नाहन सड़क पर नेहर बाग के पास पंजाब रोडवेज की बस हवा में लटक गई। सभी यात्री सुरक्षित हैं।
परवाणू शिमला NH पर भी जगह-जगह पत्थर व मलबा गिरने से परवाणू से धर्मपुर तक कई जगह ट्रैफिक वन-वे किया गया है।
शिमला में नालों में पानी आने से मलबा सड़कों पर आया
​​​​​​​शिमला में भी रात भर बारिश के बाद नालों में अचानक पानी आने से सारा मलबा सड़कों पर आ गया। इससे कृष्णानगर सहित अलग-अलग क्षेत्रों में एक दर्जन से ज्यादा गाड़ियों को भी नुकसान हुआ है। प्रदेश भर में नदी-नालों में अचानक पानी का स्तर बढ़ने के बाद प्रदेशवासियों और सैलानियों को इनके आसपास नहीं जाने की सलाह दी गई है। बारिश के बाद हिमाचल की 60 से ज्यादा सड़कें यातायात के लिए बंद हो गई हैं। 
मंडी, शिमला, कांगड़ा सोलन में भारी बारिश
प्रदेश में बीते 24 घंटे के दौरान भारी बारिश हुई है। मंडी जिले के ​​​​​​​कटोल में सबसे ज्यादा 163 मिलीमीटर बारिश हुई। ​​​​​​​सिंहुता में 160.0 मिलीमीटर, कसौली में 145.0 और ​​​​​​​कांगड़ा में 143.5 मिलीमटर बारिश दर्ज की गई।
आज येलो, कल ऑरेंज अलर्ट
मौसम विभाग ने ताजा बुलेटिन में जारी कर सुबह 11.40 बजे तक शिमला, सोलन, सिरमौर, कांगड़ा, हमीरपुर और मंडी जिले में भारी बारिश का ऑरेंज अलर्ट जारी किया है। अन्य क्षेत्रों को आज येलो अलर्ट दिया गया है। कल और परसों के लिए भारी बारिश का ऑरेंज अलर्ट दिया गया है।
प्रदेश में अगले 5 से 6 दिन मौसम खराब बना रहेगा। हवा में नमी अधिक होने से कई क्षेत्रों में घनी धुंध छा रही है। इससे विजिबिलिटी कम हो गई है। ऐसे में वाहन चालकों को भी सावधानी बरतने को कहा गया है।
कब दिया जाता ऑरेंज अलर्ट
ऑरेंज अलर्ट अमूमन तब जारी किया जाता है, जब 24 घंटे के भीतर एक स्थान पर 64.5 मिलीमीटर से 115.5 मिलीमीटर के बीच बारिश हो। इतनी बारिश से पहाड़ों पर लैंडस्लाइड जैसी घटनाएं देखने को मिलती हैं। कुछ एक स्थानों पर बादल फटने जैसी घटनाएं भी होती रहती हैं, जो तबाही मचाती हैं। इसी तरह 15.6 से 64.4 मिलीमीटर तक बारिश एक दिन में एक क्षेत्र में होती है।